b"\n_START_ARTICLE_\nK\xc3\xa1lm\xc3\xa1n Dar\xc3\xa1nyi\n_START_SECTION_\nBakgrunn\n_START_PARAGRAPH_\nHans foreldre var B\xc3\xa9la Dar\xc3\xa1nyi og Ant\xc3\xb3nia Nagy. Hans onkel var Ign\xc3\xa1c Dar\xc3\xa1nyi, som hadde v\xc3\xa6rt jordbruksminister under dobbeltmonarkiets tid._NEWLINE_Etter fullf\xc3\xb8rte juridiske studier i 1909 begynte Dar\xc3\xa1nyi en karriere i den offentlige forvaltning, fylket Pest-Pilis-Solt-Kiskun. _NEWLINE_Etter f\xc3\xb8rste verdenskrig tok han del i nedkjempelsen av den kortlivede ungarske kommunistiske regjering. Etter revolusjonene i 1918 og 1919 var han isp\xc3\xa1n (or official) i Gy\xc5\x91r fylke, Kom\xc3\xa1rom fylke og i Gy\xc5\x91r.\n_START_SECTION_\nRikspolitikken\n_START_PARAGRAPH_\nI 1927 ble han representant for Enhetspartiet i parlamentet. I 1935 ble han landsbruksminister i Gyula G\xc3\xb6mb\xc3\xb6s' regjering. _NEWLINE_I tillegg til sitt politiske virke spilte han en viktig rolle i landsbruksklassens bevegelse, og var aktiv i den kalvinske kirke som medlem av dens konvent og synode.\n_START_SECTION_\nStatsminister\n_START_PARAGRAPH_\nHan etterfulgte G\xc3\xb6mb\xc3\xb6s som statsminister etter hans d\xc3\xb8d 10. oktober 1936. Han avgrenset seg mot de h\xc3\xb8yre- og de venstre-orienterte ekstreme grupper i samme m\xc3\xa5l i begynnelsen av sin tid som statsminister. _NEWLINE_Hans regjering bevilget vesentlige midlerfor \xc3\xa5 styrke Ungans forsvar, som var i en begredelig forfatning. _NEWLINE_Han fortsatte forgjengerens utenrikspolitikk. Dar\xc3\xa1nyi og hans utenriksminister K\xc3\xa1lm\xc3\xa1n K\xc3\xa1nya gjorde et fors\xc3\xb8k p\xc3\xa5 \xc3\xa5 styrle de kontakter som var i ferd med \xc3\xa5 bli knyttet med Storbritannia og Frakrike. Men disse vestmakter var ikke s\xc3\xa6rlig mottagelige. Dermed ble det desto mer viktig for Ungarn \xc3\xa5 holde seg inne med Adolf Hitler og Benito Mussolini, og etter Anschluss i mars 1938, da Tyskland marsjerte inn i og tok opp i seg \xc3\x98sterrike, fjorde dette mer akutt. Anschluss markerte dermed et nytt referansepunkt i Dar\xc3\xa1nyis utenrikspolitikk. _NEWLINE_Innad begrenset han pressens frirom, utvidet sentralregjeringens myndighet og gjennomf\xc3\xb8rte de f\xc3\xb8rste antij\xc3\xb8diske tiltak. Disse tiltakene var strengt tatt ikke iverksatt f\xc3\xb8r etter hans tid, men det var mens han var statsminister at lovene ble introdusert for parlamentsbehandling. _NEWLINE_Den 13. mai 1938, etter sterkt p\xc3\xa5trykk fra h\xc3\xb8yre politiske fl\xc3\xb8y, trakk Dar\xc3\xa1nyi seg som statsminister. Jan ble deretter parlamentspresident."